# Falla

* Aquest article tracta sobre l'accident geològic. Vegeu-ne altres significats a «Falla (desambiguació)».
Una falla, en geologia, és una fractura o discontinuïtat d'un pla en un volum de roca a través del qual hi ha hagut un desplaçament important com a resultat dels moviments de massa de roca. Les grans falles a l'escorça de la Terra són resultat de l'acció de la força tectònica de plaques, amb el contacte entre les plaques, ja que entre plaques es generen zones de subducció o falles de transformació. L’alliberament d’energia associat al moviment ràpid en falles actives és la causa de la majoria dels terratrèmols. Les falles també es poden desplaçar a poc a poc sense necessitat de terratrèmols, per fluïment aseísmic.
Un pla de falla és el pla que representa la superfície de fractura d’una falla. Una traça de falla o línia de falla és un lloc on la falla es pot veure o mapar a la superfície. Una traça de falla també és la línia que es dibuixa habitualment als mapes geològics per representar una falla.
Una zona de falles és un cúmul de falles paral·leles. No obstant això, el terme també s'utilitza per a la zona de roca triturada al llarg d'una única falla. El moviment prolongat al llarg de falles molt espaiades pot difuminar la distinció, ja que la roca entre les falles es converteix en lents de roca lligades a falles i després es tritura progressivament.

## Tipologies

* Falla normal
* Falla inversa
* Falla de direcció
* Falla rotacional
* Falla obliqua
* Falla transformant

## Noms relacionats

* La falla transformant és la falla de desplaçament horitzontal que constitueix el límit de dues plaques litosfèriques sense formació.
* Falla normal: es una falla on es creen fractures a l'escorça, on hi han desplaçaments de lloc.
* Ascla de falla: Rampa estructural entre dos plans de falles normals el final d'una de les quals s'imbrica amb el començament de l'altra.
* Bretxa de falla: Conjunt de materials petris, consolidats per un ciment o no, que rebleixen l'espai existent entre els blocs d'una falla i que procedeixen de la fricció i la fragmentació dels blocs.
* Penya-segat o escarpament de falla: Talús existent entre dues capes del mateix pis estratigràfic produït per una falla.

## Vegeu també

* Placa tectònica
* Penya-segat
* Cingle
* Escletxa (geologia)
* Fractura (geologia)

## Referències

* ↑ Lutgens, Tarbuck, Tasa. Essentials of Geology. 11th, p. 32.
* ↑ Ohnaka, M.. The Physics of Rock Failure and Earthquakes. Cambridge University Press, 2013. ISBN 978-1-107-35533-0.
* ↑ USGS Fault Traces
* ↑ USGS Fault Lines
* ↑ zone.” Merriam-Webster.com Dictionary, Merriam-Webster. Accessed 8 Oct. 2020.
* ↑ Fillmore, Robert. Geological evolution of the Colorado Plateau of eastern Utah and western Colorado, including the San Juan River, Natural Bridges, Canyonlands, Arches, and the Book Cliffs. Salt Lake City: University of Utah Press, 2010, p. 337. ISBN 9781607810049.
* ↑ Caine, Jonathan Saul; Evans, James P.; Forster, Craig B. Geology, 24, 11, 01-11-1996, pàg. 1025–1028. DOI: 10.1130/0091-7613(1996)024<1025:FZAAPS>2.3.CO;2.
* ↑ Childs, Conrad; Manzocchi, Tom; Walsh, John J.; Bonson, Christopher G.; Nicol, Andrew Journal of Structural Geology, 31, 2, 01-02-2009, pàg. 117–127. DOI: 10.1016/j.jsg.2008.08.009.